ธนาคารสาขาดิจิทัลบุกอาเซียน
สเกลล์360 ลุยธนาคารสาขาดิจิทัล นำร่อง 50 สาขาทีพีแบงก์ เวียดนาม ก่อนบุกไทย สิงคโปร์ มาเลเซีย และ สหราชอาณาจักร รับกระแสดจิทัลแบงกิ้งบูม
6 มิ.ย. 2560

สเกลล์360 ลุยธนาคารสาขาดิจิทัล นำร่อง 50 สาขาทีพีแบงก์ เวียดนาม ก่อนบุกไทย สิงคโปร์ มาเลเซีย และ สหราชอาณาจักร รับกระแสดจิทัลแบงกิ้งบูมนายเนวิลล์ โมลีนิวส์ กรรมการผู้จัดการบริษัท สเกลล์360 จำกัด ผู้ดำเนินธุรกิจสตาร์ทอัพด้านเทคโนโลยีการเงิน(ฟินเทค) จากสหราชอาณาจักร เปิดเผยว่าบริษัทได้พัฒนาเทคโนโลยีการให้บริการธนาคารสาขาดิจิทัล(ดิจิทัล แบรนช์) เสร็จสมบูรณ์ รองรับผู้ใช้บริการธนาคารสามารถทำธุรกรรมทางการเงินทุกประเภทผ่านตู้วีทีเอ็ม(เวอร์ช่วล เทลเลอร์ แมทชีน)สำหรับ รูปแบบการให้บริการดิจิทัลแบรนช์ดังกล่าว ลูกค้าสามารถติดต่อสื่อสารกับเจ้าหน้าที่ผ่านทางวิดีโอลิงค์ ที่บริษัทได้พัฒนาให้สอดรับกับการเปลี่ยนแปลงระบบธนาคารสู่ยุค 4.0 จากการเปลี่ยนแปลงพฤติกรรมของผู้บริโภค ที่มีผลต่อการเปลี่ยนแปลงของธุรกิจรูปแบบเดิมรวมถึงธนาคารด้วย“การทำงานของตู้วีทีเอ็มยังสามารถทดแทนการให้บริการทางการเงินทุนประเภทของสาขาธนาคาร เช่น การเปิดบัญชีโดยไม่ใช้บุคลากร แต่ใช้ระบบเควายซี ยืนยันตัวตนลูกค้า และมีวิดีโอลิงค์ที่สามารถติดต่อกับเจ้าหน้าที่ในสำนักงานใหญ่ และสื่อสารกับลูกค้าได้ทั่วประเทศเป็นต้น” นายเนวิลล์ กล่าวทั้งนี้ ในเดือนพ.ย.ปีที่ผ่านมา บริษัทสเกลล์360  นำร่องเปิดบริการดิจิทัล แบรนช์ 12 สาขาให้กับทีพีแบงก์ของประเทศเวียดนามในเมืองหลักๆ และในปีนี้ จะเปิดสาขาเพิ่มอีก 50 แห่งทั่วประเทศเวียดนาม ซึ่งบริการดังกล่าวจะช่วยลดต้นทุนการขยายสาขาของธนาคารต่างๆ เช่น ด้านที่ดิน อาคาร และบุคลากรขณะที่ในปี2561 บริษัทวางแผนเปิดตัวดิจิทัล แบรนช์ ในสหราชอาณาจักร ทดแทนการปิดสาขาธนาคารกว่า1พันแห่ง ซึ่งมีต้นทุนในการบริหารจัดการสูง รวมถึงในตลาดอาเซียนที่จะขยายในไทย โดยอยู่ระหว่างเจรจากับธนาคาร ซึ่งจากข้อมูลพบว่า ใน 5 ปีที่ผ่านมาการทำธุรกรรมการเงินผ่านโทรศัพท์มือถือของคนไทยเพิ่มขึ้นต่อเนื่อง โดยในปี2553 มีจำนวนผู้ใช้งาน5.13แสนคน และจำนวนผู้ใช้งานจนถึงเดือนต.ค.2558 มีจำนวน 10.42 ล้านคนนอกจากนี้ บริษัทยังวางแผนเปิดตัวในสิงคโปร์ และมาเลเซียในอนาคต ด้วยมองว่าพฤติกรรมผู้บริโภคในอาเซียน ไม่แตกต่างกันมากนัก มีความต้องการใช้งานธุรกรรมการเงินผ่านดิจิทัลมากขึ้น แต่การใช้งานระบบดิจิทัลแบงกิ้ง ขึ้นอยู่กับรายละเอียดของข้อกฎหมายที่อาจแตกต่างกันบ้างทั้งนี้ บริษัทได้รับการสนับสนุนจากคณะกรรมการส่งเสริมการลงทุน(บีโอไอ) ในการตั้งสำนักงานในประเทศ โดยเป็นบริษัทด้านซอฟแวร์ให้บริการในไทยกว่า15ปี จากเดิมชื่อบริษัท Dotography และเปลี่ยนเป็นชื่อ Scale360(สเกลล์360) มุ่งบริการด้านฟินเทคมากขึ้น ปัจจุบันมีพนักงานในสำนักงานที่ไทย125คน วางแผนเพิ่มจำนวนเป็น200คนในสิ้นปีนี้ เป็นบุคลากรด้านไอที เพื่อพัฒนาซอฟแวร์สำหรับการขยายธุรกิจในภูมิภาคนี้ ปัจจุบันมีบริษัทมีสำนักงานที่สหราชาณาจักร ไทย และสิงคโปร์